《昼锦堂》
宋代·杨杰

功成身退正康强，凭轼归来昼锦光。门外节旄交画戟，境中桑梓间甘棠。

两朝将相经纶业，千古弦歌礼义乡。父老未劳思再见，圣君方眷股肱良。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。